в доклада, че все още съществуват нарушенията, изведени на преден план от Комисията в първоначалния регламент. В това отношение те посочиха, че нарушенията на пазара в китайската цветна металургия са били подчертани в доклад от 24 април 2017 г., изготвен за германското сдружение на производителите на цветни метали WV Metalle („доклада за WV Metalle“) (приложение 5 към искането). В доклада за WV Metalle по-специално се потвърждава, че отрасълът на цветната металургия представлява основен елемент на държавното планиране в контекста на Стратегическата инициатива за нововъзникващи промишлености, плана „Произведено в Китай 2025“, както и други програми на високо равнище. В същия доклад се посочва, че ПКНР директно се намесва в ценообразуването на капитала, труда, земята, суровините и основните материали за влагане в производствения процес.
 (52)
 Според заявителите в доклада за WV Metalle освен това се твърди, че актуалната инициатива за преобразуване на дълг в капитал не е пазарно ориентирана, че отрасълът на цветната металургия постоянно е получавал и продължава да получава щедра финансова и непарична подкрепа, че китайската цветна металургия получава значителни субсидии, в това число субсидии за енергия, предназначени конкретно за държавните предприятия, и че ПКНР упражнява строг контрол върху количествата и цените на продуктите на цветната металургия, включително чрез износни мита, квоти, лицензи, ограничения за износ, субсидии за насърчаване, данъци и данъчни облекчения.
 (53)
 На трето място, в приложение 6 към искането заявителите са посочили, че в предварителните констатации на Министерството на търговията на САЩ в рамките на неговото разследване за налагане на изравнително мито върху вноса на някои видове алуминий от Китай се посочва, че 37 % от потреблението на алуминий на вътрешния пазар в Китай се дължи на държавните предприятия и че ПКНР налага 30 % износни мита върху първичния алуминий, което води до нарушения надолу по веригата на китайския вътрешен пазар за алуминий. В своето окончателно определение от 5 март 2018 г. Министерството на търговията на САЩ потвърди предварителните констатации.
 (54)
 Освен това заявителите са счели, че Министерството на търговията на САЩ е установило, че китайските производители на алуминиево фолио са ползвали няколко подлежащи на изравняване субсидии; поради тази причина заявителите са сметнали, че китайският пазар на алуминий в значителна степен е обслужван от предприятия, осъществяващи дейността си като субекти, които са собственост или се намират под контрола на органите на държавата износител, или политиката им е под политическия надзор или в съответствие с указанията на тези органи; че на китайския пазар на алуминий обществените политики изкривяват и влияят върху силите, действащи на свободния пазар, и че китайските производители имат достъп до финансиране, предоставяно от институциите, които изпълняват цели на обществената политика или по друг начин не действат независимо от държавата. Твърди се, че това трябва да е довело до изкривяване на цените на SHFE.
 3.3.1.3. Значителни нарушения, засягащи цените и разходите на вътрешния пазар в Китайската народна република
 (55)
 Самата основа на китайската икономическа система, а именно концепцията за т.нар. „социалистическа пазарна икономика“, е в противоречие с понятието за свободно действие на пазарните сили. Тази концепция е залегнала в Китайската конституция и определя икономическото управление на